નવી દિલ્હી: ગયા મહિને ૨૫ જાન્યુઆરીના રોજ અપહરણ કરાયેલ પાંચ વર્ષના એક બાળકને દિલ્હી પોલીસને છોડાવવામાં સફળતા મળી છે. દિલ્હી પોલીસે અપહરણ કરનાર ગેંગની શોધખોળ દરમિયાન એક એન્કાઉન્ટરમાં એક અપહરણકારને ઢાળી દીધો હતો. અપહૃત થયેલ બાળકનું નામ વિહાન છે. અહેવાલો અનુસાર સોમવારે મધરાતે દિલ્હી પોલીસે ગા‌િઝયાબાદના શાહીદાબાદમાં એન્કાઉન્ટર દરમિયાન અપહરણકાર રવિને ઠાર માર્યો હતો. જ્યારે તેના બે સાગરીત પંકજ અને નીતિન આ અથડામણમાં ઘાયલ થયા હતા.